Kierch Lëtzebuerg-Hollerech

D'Kierch zu Hollerech ass eng kathoulesch Kierch, déi zur Par Lëtzebuerg Notre-Dame, zum Dekanat Lëtzebuerg an zu der Gemeng Lëtzebuerg gehéiert. D'Patréiner vun der Kierch sinn déi zwéin Helleg Péitrus a Paulus deenen hiert Fest den 29. Juni gefeiert gëtt. D'Kierch steet op der Kräizung vun der Escher Strooss, der N4, mat der Hollerecher Strooss, der N56, an dem Enn vun der Escher Autobunn, der B4. Geschicht Se gouf an de Joren 1872-1873, no de Pläng vum Staatsarchitekt Charles Arendt am neogotesche Stil gebaut. 1920 gouf se bannena vum Nicolas Brücher bemoolt. Dës Molereie sinn awer bei där éischter Restauréierung verschwonnen. 1978 gouf d'Kierch eng zweet Kéier restauréiert fir se den Neierunge vun der Liturgiereform unzepassen. Riets a lénks vun der Entréesdier sti Statue vun den zwéi Patréiner vun der Kierch, dem hellege Péitrus an dem hellege Paulus. An der Hollerecher Kierch hänke 4 Klacke mam Schlagtoun La Sol Fa a Re och genannt als La (a'), Sol (g'), Fa (f'), an Re (d'). "Series pastorum" vun der Par Hollerech ....... Nicolaus Corneli, 1664 - 1718 Johann Lanckes, 1718 - 1746 Johann Bernard Schmit, 1747 - 1791 Johann Michaely vu Lischer (bei Arel), 21.06.1791 - 17.10.1808 Dominique Schlammes vun Hesper, 20.10.1808 - 1.12.1813 Jos Mersch vun Toodler, 1.1.1814 - 23.1.1820 Johann Bernard vu Wäiswampech, 1.4.1820 - 1.11.1821 Michel Reding vun Nojem, 1.12.1821 - 20.11.1826 Gaspar Burg vu Baastenduerf, 31.12.1826 -1.12.1841 Johann Thomes vu Gëtzen, 25.12.1841 - 1.12.1869 Mathias Molitor vun Uewerdonwen, 29.11.1869 - 10.9.1901 Jean Kaiffer vun Altwis, 23.12.1901 bis 23.12.1930 Joseph Bernardy vun Ierpeldeng, 12.1.1931 bis 1.9.1948 Mathias Turmes vun Esch-Uelzecht, 1.9.1949 - 31.12.1976 Jean Heinisch vu Biissen, den Deche vun der Stad Lëtzebuerg war tëscht 1977 an Hierscht 1978 Verwalter vun der Par Marcel Calmes vum Lampertsbierg, 1978 bis 1982 Robert Sibenaler vum Lampertsbierg, 1982 bis ? ....... Romain Kroeger D'Uergel Méi Informatioun doriwwer am Artikel: Uergel an der Kierch Hollerech. Literatur 1000 Jor Por Hollerech 983 - 1983, Impr. J.M. Watgen, 1983, 156 S. Ons Stad N°14, 1983, S. 14, Mutterkirche Hollerich Kuckt och Lëscht vu reliéise Gebaier zu Lëtzebuerg Lëscht vun de Lëtzebuerger Paren Um Spaweck D'Fënstere vun der Kierch zu Lëtzebuerg-Hollerech op der Websäit vun der Stiftung Forschungsstelle Glasmalerei des 20. Jh. e. V. (de) D'Uergel vun der Kierch op Orgues.lu